Пальгов Николай Никитич
Пальгов Николай Никитич (10. 12. 1889, Россия империясы, Тамбов губерниясы, Борисоглебск уезди – 2. 6. 1970, Казак ССРи, Алматы шаары) – физик географ, гляциолог. География илимдеринин доктору (1952), профессор Казак ССР Илимдер Академиясынын академиги (1954), Казак ССРинин илимине эмгек сиңирген ишмер (1952). 1946–67-жылдары Казак ССР Илимдер Академиясынын география секторунун жетекчиси, ошол эле маалда (1953-жылдан) Казак аялдар педагогикалык институтунда, Казак университетинде окутуучу. 1962-жылдан СССР географиялык коомунун ардактуу мүчөсү. Иле Ала-Тоосу, Жунгар Ала-Тоосу, Күнгөй Ала-Тоо, Какшал тоо тизмегиндеги ж. б. тоолордогу мөңгүлөрдү изилдеген. Иле Ала-Тоосундагы мөңгү анын ысмы менен аталган. Эмг.: Казахстан. М., 1970; Современно оледенение в Заилийском Алатау. А.-А., 1958; Реки Казахстана. А.-А., 1959.
Инсандар

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9